arnastofnun/IGC-2024 huggingface dataset:
S-1160/2011

Mál þetta, sem dómtekið var 6. desember sl., er höfðað með ákæru lögreglustjórans á Suðurnesjum, útgefinni 17. október 2011, á hendur X, kt. 000000-0000, [...], Reykjanesbæ „fyrir þjófnað, með því að hafa laugardaginn 3. september 2011, stolið 6 flöskum af Kötlu kardimommudropum og 7 flöskum af Kötlu vanilludropum, samtals að verðmæti 2.579 kr. úr verslun Nettó, Krossmóa 4, Reykjanesbæ.

Telst þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Samkvæmt sakavottorði gekkst ákærði árin 2004 og 2005 undir tvær lögreglustjórasáttir, annars vegar fyrir ölvunarakstur og önnur minni umferðarlagabrot og hins vegar fyrir fíkniefnalagabrot. Á árinu 2005 hlaut ákærði tvo dóma, annars vegar eins mánaðar skilorðbundið fangelsi fyrir fölsun og skjalabrot og hins vegar sektardóm fyrir ölvunarakstur, en auk þess var ákærði sviptur ökurétti Á sama ári gekkst ákærði undir viðurlagaákvörðun, sektargreiðslu og sviptingu ökuréttar, fyrir ölvunarakstur. Hinn 17. október 2006 var ákærði dæmdur til greiðslu sektar og sviptur ökurétti fyrir lyfjaakstur og hinn 7. maí 2007 var ákærði dæmdur til greiðslu sektar fyrir brot gegn 81. gr. laga nr. 49/2005 um fullnustu refsinga, svo og fíkniefnalagabrot. Loks var ákærði hinn 8. júní 2011 dæmdur í tveggja ára fangelsi, skilorðsbundið í fjögur ár, fyrir þjófnað, brennu, húsbrot, eignaspjöll, nytjastuld og ölvunarakstur. Um var að ræða hegningarauka við dóminn frá 7. maí 2007.

Með broti sínu nú hefur ákærði rofið skilorð dómsins frá 8. júní 2011. Með því að brot þetta þykir aðeins varða sektum þykir rétt með vísan til 60. gr. almennra hegningarlaga nr. 19/1940 að láta skilorðsdóminn frá 8. júní 2011 haldast, en gera ákærða refsingu sér í lagi fyrir þetta mál.

Við ákvörðun refsingar er litið til þess að ákærði hefur játað brot sitt greiðlega. Þá er litið til þess að um lítilræði var að tefla, sem öllu var komið til skila. Þykir refsing ákærða hæfilega ákveðin 20.000 króna sekt, sem greiða ber til ríkissjóðs innan fjögurra vikna frá uppkvaðningu dómsins, ella sæti ákærði fangelsi í tvo daga.

Enginn sakarkostnaður hefur hlotist ef meðferð málsins.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, X, greiði 20.000 króna sekt til ríkissjóðs innan fjögurra vikna frá uppkvaðningu dómsins, en sæti ella fangelsi í tvo daga.

R-kvk-nf B-kvk-nf
S-1168/2010

Mál þetta, sem dómtekið var 22. febrúar sl., er höfðað með ákæru ríkissaksóknara, útgefinni 20. desember 2010, á hendur V-kk-þgf Þ-kk-þgf S-kk-þgf, kt. 000000-0000, Hlíðarvegi 62, Reykjanesbæ „fyrir sérstaklega hættulega líkamsárás með því að hafa, aðfaranótt sunnudagsins 19. september 2010, á skemmtistaðnum Center, Hafnargötu 29, Reykjanesbæ, slegið D-kk-þf G-kk-þf í höfuðið með glerglasi sem brotnaði og síðan slegið D-kk-þf ítrekað í andlitið og handleggi með þeim afleiðingum að D-kk-nf hlaut sár á höfði og eymsli í kjálka, bólgu í kjálkaliðum og bólgur á handleggjum.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði, sem er fæddur 1983, hefur samkvæmt framlögðu sakavottorði tvisvar gengist undir greiðslu sektar og sviptingu ökuréttar hjá lögreglustjóra, fyrst árið 2003 vegna ölvunaraksturs og brots gegn 73. gr. umferðarlaga og síðan á árinu 2004 vegna hraðaksturs. Á árinu 2006 gekkst ákærði undir viðurlagaákvörðun dómara, sekt og sviptingu ökuréttar vegna ölvunaraksturs. Sakarferill ákærða hefur ekki áhrif á ákvörðun refsingar í máli þessu.

Við ákvörðun refsingar er litið til greiðar játningar ákærða, bæði hjá lögreglu og hér fyrir dómi. Þá er litið til þess að afleiðingar árásar ákærða voru ekki alvarlegar eða varanlegar. Á hinn bóginn ber að líta til þess að árás ákærða var ófyrirleitin og án nokkurs tilefnis. Þá er litið til þess að ákærði beitti stórhættulegri aðferð, sem hefði auðveldlega getað valdið mun meiri áverkum en raun varð á. Með vísan til framangreinds þykir refsing ákærða hæfilega ákveðin sex mánaða fangelsi. Þar sem ákærði hefur ekki áður gerst sekur um ofbeldisbrot þykir unnt að fresta fullnustu refsingarinnar og ákveða að hún falli niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði 86.900 krónur í sakarkostnað, þ.m.t. þóknun skipaðs verjanda síns, S-kk-ef G-kk-ef hdl., sem þykir hæfilega ákveðin 62.750 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, V-kk-nf Þ-kk-nf S-kk-nf, sæti fangelsi í sex mánuði, en fullnustu refsingarinnar er frestað og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði 86.900 krónur í sakarkostnað, þ.m.t. þóknun skipaðs verjanda síns, S-kk-ef G-kk-ef hdl. 62.750 krónur.

R-kvk-nf B-kvk-nf
S-1187/2011

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni í dag, á hendur A-x-x A-x-x S-x-x, fd. 7. janúar 1984, súdönskum ríkisborgara, „fyrir misnotkun skjala, með því að hafa, fimmtudaginn13. október 2011, framvísað við lögreglu á Keflavíkurflugvelli, í kjölfar þess að ákærði innritaði sig í flug Icelandair FI607 til Halifax, í blekkingarskyni sænsku vegabréfi nr. [...], á nafni A-x-x, fd. 10.10.1966.

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. “

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð og engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga.

Ákærði greiði málsvarnarlaun skipaðs verjanda síns, U-kk-ef S-kk-ef B-kk-ef hdl., sem þykja hæfilega ákveðin að fjárhæð 60.000 krónur að meðtöldum virðisaukaskatti.

Dóm þennan kveður upp G-kk-nf A-kk-nf héraðsdómari.

Dómsorð:

Ákærði, A-x-x A-x-x S-x-x, sæti fangelsi í 30 daga en til frádráttar kemur gæsluvarðhaldsvist hans frá 14. október 2011 með fullri dagatölu.

Ákærði greiði 60.000 krónur í þóknun til skipaðs verjanda síns, U-kk-ef S-kk-ef B-kk-ef hdl.

G-kk-nf A-kk-nf
S-1193/2011

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni í dag, á hendur A-x-x A-x-x, fæðingardagur 3. ágúst 1976, talinn ríkisborgari Líberíu, „fyrir skjalafals, með því að hafa 15. október 2011 framvísað við vegabréfaskoðun lögreglu á í Flugstöð Leifs Eiríkssonar á Keflavíkurflugvelli, eftir komu til landsins með flugi frá Osló nr. 5W362, grunnfölsuðu vegabréfi frá Líberíu, nr. [...], sagt útgefið 5. september 2008 með nafninu A-x-x A-x-x, til að blekkja vegabréfaeftirlitsmenn.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar sem lög leyfa.

Ákærði játaði brot sitt skýlaust fyrir dóminum eins og því er lýst í ákæru. Var farið með málið samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði hefur ekki sætt refsingu hér á landi svo vitað sé. Með hliðsjón af því og að hann hefur gengist við broti sínu, svo og dómaframkvæmd, þykir refsing ákærða hæfilega ákveðin fangelsi í 30 daga. Í ljósi dómafordæma þykja ekki vera efni til að skilorðsbinda refsinguna.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins sem er þóknun skipaðs verjanda hans, B-kk-ef E-kk-ef héraðsdómslögmanns, sem þykir hæfilega ákveðin 100.400 krónur að meðtöldum virðisaukaskatti.

Dóm þennan kveður upp G-kk-nf A-kk-nf, héraðsdómari.

Dómsorð:

Ákærði, A-x-x A-x-x, sæti fangelsi í 30 daga.

Ákærði greiði 100.400 krónur í þóknun til skipaðs verjanda síns, B-kk-ef E-kk-ef hdl.

G-kk-nf A-kk-nf
S-1198/2011

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni í gær, á hendur T-x-x O-x-x, fæðingardagur 24. júní 1978, nígerískum ríkisborgara, fyrir misnotkun skjala, með því að hafa, mánudaginn 17. október 2011, framvísað við lögreglu á Keflavíkurflugvelli, við komu síðan til Íslands með flugi Iceland Express nr. 5W904 frá Kaupmannahöfn, í blekkingarskyni, kanadísku vegabréfi nr. [...], á nafni E-x-x P-x-x U-x-x, fd. 29.06.1972.

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er þess krafist að honum verði ekki gerð sérstök refsing.

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga.

Ákærði greiði málsvarnarlaun skipaðs verjanda síns, S-kk-ef K-kk-ef K-kk-ef hdl., sem þykja hæfilega ákveðin að fjárhæð 75.300 krónur að meðtöldum virðisaukaskatti.

Dóm þennan kveður upp F-kk-nf H. A-kk-nf héraðsdómari.

Dómsorð:

Ákærði, T-x-x O-x-x, sæti fangelsi í 30 daga.

Ákærði greiði 75.300 krónur í þóknun til skipaðs verjanda síns, S-kk-ef K-kk-ef K-kk-ef hdl.

F-kk-nf H. A-kk-nf
S-1219/2011

Mál þetta, sem dómtekið var 22. nóvember sl., er höfðað með ákæru lögreglustjórans á höfuðborgarsvæðinu, útgefinni 25. október 2011, á hendur G-kk-þgf E-kk-þgf, kt. 000000-0000, Þverbrekku 2, Kópavogi „fyrir fíkniefnalagabrot, með því að hafa, föstudaginn 27. maí 2011, að Hellisgötu 18 í Hafnarfirði, haft í vörslum sínum 57 kannabisplöntur, 81,86 g af kannabislaufum og 36,90 g af maríhúana og að hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974, sbr. lög nr. 13/1985, sbr. lög nr. 68/2001 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofnagreindar 57 kannabisplöntur, 81,86 g af kannabislaufum og 36,90 g af maríhúana verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á 2 brúsum með áburði í, 3 gróðurhúsalömpum, 1 vatnsræktunarkerfi og ræktunardagbók sem halda var lagt á, sbr. 7. mgr. 5. gr. sömu laga.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Samkvæmt sakavottorði gekkst ákærði hinn 28. febrúar 2007 undir lögreglustjórasátt, 140.000 króna sekt og sviptingu ökuréttar í 12 mánuði, vegna ölvunaraksturs.

Við ákvörðun refsingar er litið til þess að ákærði hefur játað brot sitt greiðlega og er það virt honum til málsbóta. Refsing ákærða þykir hæfilega ákveðin fangelsi í 30 daga. Með hliðsjón af því að ákærði hefur ekki áður gerst sekur um fíkniefnalagabrot þykir rétt að fresta fullnustu refsingarinnar og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 57 kannabisplöntum, 81,86 g af kannabislaufum og 36,90 g af maríhúana, tveimur brúsum með áburði í, þremur gróðurhúsalömpum, einu vatnsræktunarkerfi og ræktunardagbók.

Engan sakarkostnað leiddi af meðferð málsins.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, G-kk-nf E-kk-nf, sæti fangelsi í 30 daga, en fullnustu refsingarinnar er frestað og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 57 kannabisplöntum, 81,86 g af kannabislaufum og 36,90 g af maríhúana, tveimur brúsum með áburði í, þremur gróðurhúsalömpum, einu vatnsræktunarkerfi og ræktunardagbók.

R-kvk-nf B-kvk-nf

Rétt endurrit staðfestir.

Héraðsdómi Reykjaness 06.12.2011.
S-1361/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 29. nóvember 2011 á hendur H-kk-þgf H-kk-þgf, kt. […], fyrir fíkniefnalagabrot, með því að hafa sunnudaginn 24. júlí 2011, að […] í Hafnarfirði, haft í vörslum sínum 105 kannabisplöntur og 150,50 g af kannabislaufum, og hafa um nokkurt skeið fram til þess dags ræktað greindar plöntur.

Þetta er talið varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að gerð verði upptæk ofangreind fíkniefni sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á 5 lömpum, 3 straumbreytum, 4 vatnsdælum, 26 blómapottum og 2 plastbökkum, sem hald var lagt á samkvæmt 7. mgr. 5. gr. framangreindra laga og 2. mgr. 14. gr. reglugerðar nr. 233/2011.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt sakavottorði ákærða hefur hann ekki áður gerst sekur um refsiverða háttsemi. Þegar litið er til magns umræddra fíkniefna og játningar ákærða þykir refsing hans hæfilega ákveðin fangelsi í þrjá mánuði, sem verður bundin skilorði, eins og nánar greinir í dómsorði.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 105 kannabisplöntur, 150,50 g af kannabislaufum, 5 lampar, 3 straumbreytar, 4 vatnsdælur, 26 blómapottar og 2 plastbakkar, sem lögregla lagði hald á.

Með vísan til 218. gr. laga nr. 88/2008 ber að dæma ákærða til að greiða sakarkostnað málsins. Samkvæmt yfirliti um sakarkostnað er um að ræða kostnað vegna opnunar umrædds húsnæðis, 8.159 krónur, og matsgerðar Rannsóknastofu Háskóla Íslands í lyfja- og eiturefnafræði, 73.077 krónur.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, H-kk-nf H-kk-nf, sæti fangelsi í þrjá mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 105 kannabisplöntum, 150,50 g af kannabislaufum, 5 lömpum, 3 straumbreytum, 4 vatnsdælum, 26 blómapottum og 2 plastbökkum, sem lögregla lagði hald á.

Ákærði greiði 81.236 krónur í sakarkostnað.

S-kvk-nf B-kvk-nf
S-1368/2011

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 2. desember 2011 á hendur H-x-x L-x-x, fæddum 1. janúar 1982, talinn ríkisborgari Alsír, fyrir skjalafals með því að hafa 1. desember 2011 framvísað við vegabréfaskoðun lögreglu í Flugstöð Leifs Eiríkssonar á Keflavíkurflugvelli, eftir komu til landsins með flugi frá Kaupmannahöfn, fölsuðu tékknesku vegabréfi nr. […] og fölsuðu kennivottorði, með nafninu […], til að blekkja vegabréfaeftirlitsmenn.

Telst þetta varða við 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í einn mánuð. Með vísan til eðlis brotsins og hliðsjón af almennum varnaðaráhrifum refsinga eru ekki efni til að skilorðsbinda refsinguna.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans sem er hæfilega ákveðin

77.434 krónur, að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, H-x-x L-x-x, sæti fangelsi í einn mánuð.

Ákærði greiði í sakarkostnað 77.434 króna þóknun verjanda síns, Á-kk-ef J-kk-ef hrl.

S-kvk-nf B-kvk-nf
S-1384/2011

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni í dag, á hendur K-x-x U-x-x, fæðingardagur 10. október 1985, ríkisborgara Pakistan, fyrir misnotkun skjala, með því að hafa, laugardaginn 10. desember 2011, á Keflavíkurflugvelli, eftir komu með flugi Icelandair frá Stokkhólmi, framvísað í blekkingarskyni við eftirlit lögreglu í Flugstöð Leifs Eiríkssonar pakistönsku vegabréfi nr. [...], útgefnu til M-x-x N-x-x, til að villa á sér heimildir.

Telst þessi háttsemi ákærða varða við 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er þess krafist að honum verði gerð vægasta refsing sem lög leyfa.

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga.

Ákærði greiði þóknun skipaðs verjanda síns, B-kk-ef H-kk-ef hrl., sem þykja hæfilega ákveðin að fjárhæð 75.300 krónur að meðtöldum virðisaukaskatti.

Dóm þennan kveður upp F-kk-nf H. A-kk-nf héraðsdómari.

Dómsorð:

Ákærði, K-x-x U-x-x, sæti fangelsi í 30 daga.

Ákærði greiði 75.300 krónur í þóknun til skipaðs verjanda síns, B-kk-ef H-kk-ef hrl.

F-kk-nf H. A-kk-nf
S-1385/2011

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni í dag, á hendur S-x-x E-x-x, fæðingardagur 10. ágúst 1977, ríkisborgara Nígeríu, fyrir misnotkun skjala, með því að hafa, laugardaginn 10. desember 2011, á Keflavíkurflugvelli, eftir komu með flugi Iceland Express frá Kaupmannahöfn, framvísað í blekkingarskyni við eftirlit lögreglu í Flugstöð Leifs Eiríkssonar nígerísku vegabréfi nr. [...], útgefnu til I-x-x A-x-x E-x-x, til að villa á sér heimildir.

Telst þessi háttsemi ákærða varða við 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga.

Ákærði greiði þóknun skipaðs verjanda síns, U-kk-ef S-kk-ef B-kk-ef hdl., sem þykja hæfilega ákveðin að fjárhæð 75.300 krónur að meðtöldum virðisaukaskatti.

Dóm þennan kveður upp F-kk-nf H. A-kk-nf héraðsdómari.

Dómsorð:

Ákærði, S-x-x E-x-x, sæti fangelsi í 30 daga.

Ákærði greiði 75.300 krónur í þóknun til skipaðs verjanda síns, U-kk-ef S-kk-ef B-kk-ef hdl.

F-kk-nf H. A-kk-nf